בית הקברות היהודי העתיק בפראג

בית הקברות היהודי העתיק בפראג הוא בית קברות יהודי עתיק בשולי הרובע היהודי של פראג, יוספוב. קבורים בו אישים רמי דרג מקהילת יהודי פראג, והוא בולט בצורת הקבורה בו: בשל השטח המצומצם נקברו בו במשך מאות שנות פעילותו בשכבות, ומשערים שיש בו 12 שכבות של קברים. היסטוריה מניחים שבית קברות זה היה בשימוש מהמחצית הראשונה של המאה ה-15 (המצבה הוותיקה ביותר שנשמרה, זו של רבי אביגדור קרא, היא מ-1439) ועד שנת 1787. חלק מהחוקרים טוענים כי בית הקברות נוסד 1000 שנים לפני התאריך המקובל. האב הקדמון שלו היה בית קברות בשם "גן יהודי", אשר נמצא בחפירות ארכאולוגיות. מספר המצבות והאישים הקבורים בו אינו ידוע בוודאות, בגלל המצאות 12 שכבות של קברים. כאשר התמלא מקום הקבורה, ומכיוון שרכישת קרקעות נוספות הייתה בלתי אפשרית, הונחו על הקברים הקיימים שכבות נוספות של אדמה ומצבות ישנות הוצאו והונחו על השכבה החדשה. פעולה זו מסבירה את הצפיפות הגדולה של המצבות . ההערכה היא כי ישנן כ-12,000 מצבות שנראות כיום, וייתכן שנקברו בבית הקברות במשך הדורות בסך הכל כ-100,000. בתקופות מסוימות הוזכר שמו של בית הקברות על ידי אנטישמים, בהקשר של טענות תאוריית קשר שלפיהן הוא שימש מקום מפגשם הסודי של זקני ציון הרוקמים תוכנית להשתלט על העולם. מידע זה הוזכר תחילה ברומן "Biarritz" של הגרמני הרמן גדשה (בפרק "בית העלמין היהודי בפראג ומועצת הנציגים של שנים עשר שבטי ישראל") והופץ לאחר מכן ברוסיה כחלק מהפרוטוקולים של זקני ציון. במקביל להפסקת הקבורה בבית הקברות היהודי העתיק, החלה הקהילה היהודית בפראג להשתמש בבית הקברות היהודי בפראג-ז'יז'קוב. אישים ידועים הקבורים בבית הקברות בין האישים המפורסמים הקבורים בבית הקברות העתיק של פראג: המהר"ל מפראג הכלי יקר ראש הקהילה היהודית בתקופת המהר"ל, מרדכי מייזל ההיסטוריון דוד גנז הרב שמעון וולף אוירבך רבי אליה שפירא בעל אלי' רבה. רבי דוד אופנהיים רבי יוסף שלמה דלמדיגו - יש"ר מקנדיאה רבי אביגדור קרא הנדל'ה אשת הפרנס יעקב ב"ש ובנו שמעיה רבי מרדכי צמח (גר') כיום כיום מהווה בית הקברות חלק ממתחם המוזיאון היהודי בפראג, סומנו בו שני מסלולי הליכה העוברים בין המצבות ומתוחמים בכבלים; אחד המסלולים מותאם לחורף והשני לקיץ. המוזיאון היהודי בפראג מקפיד למנוע חריגה של המבקרים מהשביל המתוחם, העובר בעיקר בין קברי הידועים שבין הקברות המזוהים בבית הקברות. גלריה לקריאה נוספת אוטו מונלש, כתובות מבית-העלמין היהודי העתיק בפראג, ירושלים: האקדמיה הלאומית הישראלית למדעים, תשמ"ח קישורים חיצוניים אתר האינטרנט הרשמי של בית הקברות היהודי העתיק בפראג קלמן ליעבן, גל עד: קובץ מאה ושבעים כתבי לוחות אבני זיכרון בשדה הקבורה ישן נושן ק"ק פראג יע"א, פראג: דפוס משה הלוי לנדא, ה'תרט"ז, באתר היברובוקס האמנות הקדמונית, הצפירה, 14 באוקטובר 1904 (על אודות ומתוך ספרו של לוּבּמיר יראבק) לֻבּמיר יֶרַבֶּק, בית-העלמין העתיק של היהודים בפראג, חבצלת, 11 בנובמבר 1904, המשך, המשך, המשך, המשך, המשך, המשך, המשך, המשך, המשך, המשך, המשך, המשך, המשך, המשך, המשך, המשך, המשך בית הקברות היהודי העתיק בפראג, הצפירה, 22 באוגוסט 1928 בבית הקברות היהודי העתיק בפראג, ערים וקהילות בימי הביניים, המרכז ללימודי רוח בספרייה הלאומית יעקב מאור, פראג לדתיים: שם השחר כבר בקע, באתר ותוליכנו לשלום, ‏1/08/2025